CYNGOR CYMUNED CRYMYCH

CRYMYCH COMMUNITY COUNCIL

Clerc/Clerk: Mrs Undeg Lewis, Bro Beca, Efailwen, Clunderwen, SA66 7UX

 tlewis137@btinternet.com Ffôn/Tel 01994 419696

Cofnodion Cyfarfod Medi 6ed, 2018

Cyn dechrau y cyfarfod daeth Elen Grantham atom i siarad a ni ynghlyn a’r adeiladu yn Fferm Fila. Bydd cyfarfod cyhoeddus yng Nhglwg Rygbi Crymych ar ddydd Iau 13 Medi rhwng 12 a 7 lle bydd yn gyfle i ofyn cwestiynau ynghlyn a’r datblygiad.

Presennol Y Cynghorwyr Keith Davies, Hywel Lewis, Iwan Rees, Cris Tomos, Emyr Thomas, Roger Howells, Bill Davies a’r Clerc Undeg Lewis.

1. Ymddiheiriadau Y Cynghorwyr Dylan Sandbrook a Eirlys Twigg
2. Cadarnhau y cofnodion. Y Cyng Hywel Lewis yn cynnig a’r Cyng Roger Howells yn eilio eu bod yn gywir.
3. Materion yn codi. Heol Portland Hermon – gwaith i ddechrau ar yr heol yma.

Derbyniwyd llythyr gan Swyddfa Bost JK yn dilyn ein llythyr yn datgan ein bod wedi derbyn cwyn gan aelodau o’r cyhoedd. Roeddynt am wybod mwy am natur y cwynion er mwyn cwblhau archwiliad manwl o’r gwasanaeth o fewn y Siop. Gan ein bod wedi cael y gwyn ar lafar gan Gynghorydd oedd yn absennol yn ein cyfarfod cinigodd ein Cadeirydd Bill Davies y bydd yn gwneud ymchwiliad i’r mater. Y Cyng Hywel Lewis yn datgan diddordeb.

1. Gohebiaeth

Llythyr misol Paul Davies AC

Planed – Cyfarfod Blynyddol 11 Medi

Cyngor Iechyd Cymunedol Hywel Dda – eisiau gwirfoddolwyr

Dogfen Ymghyngori Darpariaeth Lawdriniaeth thorasig Oedolion yn Ne Cymru

Seminar Cynghorau Cymuned y Parc Cenedlaethol- Treletert 11 Medi

Deddf Gamblo 2005 ymghynghori ar Adolygu’r Polisi trwyddedu – Polisi ar wefan Cyngor Sir Benfro – Licensing

Derbyniwyd llythyr gan Gwmni Neuadd y Farchnad Crymych.Cyf yn dweud ar ol damwain i’r cyfleisterau cyhoeddus ar cysgodfa bws fod rwbel wedi ei adael ar dir y Neuadd ac yn gwneud trosglwyddo nwyddau yn anodd i’r neuadd. Roeddent am godi pris o £10 y dydd hyd at pan fydd y rwbel wedi symud. Yn dilyn y llythyr cafwyd gwybodaeth fod y rwbel wedi cael ei symud ac nid oes eisau gwneud dim am y llythyr. Esboniwyd fod y cyfleisterau cyhoeddus ar gau ar hyn o bryd yn dilyn y ddamwain ac taw cyfrifoldeb y Cyngor Sir oedd yr adeilad a dim y Cyngor Cymuned.

Derbyniwd llythyr gan Manon Rees yn datgan nad oedd am logi storfa yr Hen Doiledau am ei bod yn damp. Bydd yn terfynu ar Hydref 4, 2018. Penderfynwyd anfon anfoneb iddi o £160 sef y swm sydd yn ddyledus o Chwefror 2018 hyd Hydref 2018.

Cylch Meithrin Crymych yn gofyn am gyfraniad. Cinigwyd gan y Cyng Hywel Lewis ac eiliwyd gan y Cyng Roger Howells ein bod yn cyfrannu £50.00

Eisteddfod Crymych – yn gofyn am gyfraniad. Cynigwyd gan y Cyng Hywel Lewis ag eiliwyd gan y Cyng Roger Howells ein bod yn cyfrannu £100

1. Cynllunio

Wedi eu caniatau yn amodol

Glebeland, Llanfyrnach 18/0344/PA

Plot Penrheol, Hermon 18/0294/PA

Newydd

Gwelfryn, Pentregalar 18/0519/PA dim gwrthwynebiad

Brynhowel, Glandwr 18/0479/PA dim gwrthwynebiad

1. Unrhyw fater arall

Eisiau ail wneud yr heol drwy Crymych yn enwedig ble mae y twlle yn yr heol. Y Cyng Cris Tomos i siarad a’r Cyngor Sir

Cynllyn Chwarae Crymych – mae deiseb ar y gweill ynghlyn a cael lle addas i groesi yngh nghwaelod pentref Crymych ag i arafu y traffic.

Mae Grant o Enhancing Pembrokeshire yn cefnogi mudiadau gwirfoddol a gan of 856 o dai yng Nghrymych a 21 o rhain yn dai gwyliau mae £3572 o arian ar gael. Bwriedir cael cyfarfod rhwng Cynghorau Cymunedau yr ardal ar y ffordd ymlaen gyda hwn.

Gan fod y Cyng Eric Davies wedi penderfynu o’r Cyngor bydd y Cyng Cris Tomos yn gwneud ymholiadau yn y Cyngor Sir i weld beth yw y trefniadau ynghlyn a cael Cyngorydd newydd.

Cyfarfod nesaf **NOS FERCHER 4 ydd HYDREF AM 7.30**